На основу Одлуке Градског већа града Прокупља о приступању давања у закуп пословног простора у јавној својини Града Прокупља на одређено време путем јавног надметања, бр.06-75/2023-01 од 26.07.2023. године, a у складу са чланом 7. став 1. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“, бр. 16/2018), Комисија за спровођење предметног поступка објављује

**ЈАВНИ ОГЛАС**

**ради давања у закуп пословног простора у јавној својини Града Прокупља, путем јавног надметања**

**I ПРЕДМЕТ ОГЛАСА**

Предмет јавног огласа је давање у закуп пословног простора у јавној својини Града Прокупља, путем јавног надметања, и то:

* Пословни простор у објекту број 2, на период од 5 година, са могућношћу продужења уговора о закупу, и то:

1. пословни простор у улазу број 1., посебни део број 1., у површини од 51м2, по начину коришћења – пословни простор пословних услуга – магацин;
2. пословни простор у улазу број 2., посебни део број 2., у површини од 39м2, по начину коришћења – пословни простор пословних услуга;
3. пословни простор у улазу број 3., посебни део број 3., у површини од 47м2, по начину коришћења – пословни простор пословних услуга;
4. пословни простор у улазу број 4., посебни део број 4., у површини од 26м2, по начину коришћења – пословни простор пословних услуга;
5. пословни простор у улазу број 5., посебни део број 5., у површини од 22м2, по начину коришћења – пословни простор пословних услуга.

Пословни простор под тачком 1.и 2. овог става издаје се у закуп ради обављања апотекарске делатности.

Пословни простор под тачком 3. овог става издаје се у закуп ради обављања трговинске делатности-рибарница.

Пословни простор под тачком 4.и 5. овог става издаје се у закуп ради обављања трговинске делатности-месара

* Пословни простор у објекту број 4, на период од 1.године са могућношћу продужења уговора о закупу и то:

1. пословни простор у улазу број 1., посебни део број 1., у површини од 25м2, по начину коришћења – пословни простор пословних услуга;
2. пословни простор у улазу број 2., посебни део број 2., у површини од 25м2, по начину коришћења – пословни простор пословних услуга;
3. пословни простор у улазу број 3., посебни део број 3., у површини од 25м2, по начину коришћења – пословни простор пословних услуга;
4. пословни простор у улазу број 4., посебни део број 4., у површини од 25м2, по начину коришћења – пословни простор пословних услуга;
5. пословни простор у улазу број 5., посебни део број 5., у површини од 25м2, по начину коришћења – пословни простор пословних услуга;
6. пословни простор у улазу број 6., посебни део број 6., у површини од 25м2, по начину коришћења – пословни простор пословних услуга;
7. пословни простор у улазу број 7., посебни део број 7., у површини од 23м2, по начину коришћења – пословни простор пословних услуга.

Пословни простор под тачком 1.,2.,3.,4.,5., овог става издаје се у закуп ради обављања трговинске делатности – мешовите робе, текстила и гардеробе.

Пословни простор под тачком 6.и7. овог става издаје се у закуп ради обављања делатности-брза храна.

* Пословни простор у објекту број 5, и то пословни простор под тачком 3. и 4. на пеиод од 5.година са могућношћу продужења уговора о закупу а пословни продтор под тачком 1.,2., и 5. На период од 1 године са могућношћу продужења уговора о закупу и то:

1. пословни простор у улазу бр.1, посебни део број 1., површина од 24м2, по начину коришћења – пословни простор пословних услуга – магацин;
2. пословни простор у улазу бр.2, посебни део број 2., површина од 25м2, по начину коришћења – пословни простор пословних услуга – магацин;
3. пословни простор у улазу број 3., посебни део број 3., у површини од 39м2, по начину коришћења – пословни простор пословних услуга;
4. пословни простор у улазу број 4., посебни део број 4., у површини од 46м2, по начину коришћења – пословни простор пословних услуга;
5. пословни простор у улазу бр.5, посебни део број 5., површина од 26м2, по начину коришћења – пословни простор пословних услуга.

Пословни простор под тачком 3.и 4. овог става изаје се у закуп ради обављања трговинске делатности- мекарице.

Пословни простор под тачком 1.,2., и 5. Овог става издаје се у закуп ради обављања трговинске делатности – мешовите робе, текстила и гардеробе.

Све уписано лист непокретности бр.6712 за КО Прокупље-град, носиоца права јавне својине Града Прокупља.

Предметне непокретности дају се у закуп по почетној цени закупнине од 587,50 динара по м2, месечно.

Закупац пословног простора је у обавези да користи пословни простор у складу са наменом за коју се издаје у закуп и поштује све уговорне обавезе и рокове из закљученог уговора о закупу.

Разгледање предметних непокретности обавиће се 15.08.2023. у 10.00 часова уз претходни захтев Комисији најкасније до 14.08.2023. до 14.00 часова

Учесник у поступку јавног надметања је дужан да до 21.08.2023.године уплати Депозит за учешће у поступку у износу од висине почетне цене закупа на месечном нивоу за пословни простор за који лицитира ( нпр. за пословни простор површине 25м2 – 587,50\*25=14.687,50 динара) , на рачун 840-742145843-10 Градска управа града Прокупља- депозит за спровођење поступка давања у закуп пословног простора Нова пијаца у Прокупљу , са позивом на број 97 37-085, сврха уплате „депозит за учешће у поступку давања у закуп пословног простора – Нова пијаца“ (назначити тачно о ком пословном простору се ради).

Депозит се уплаћује за сваки пословни простор понаособ за чији закуп је учесник у поступку јавног надметања заинтересован.

Заинтересована лица се ради добијања додатних информација и обавештења, могу обратити Одсеку за имовинско-правне послове Градске управе Града Прокупља, радним данима од 10,00 до 14,00 часова или на телефон 027/324-040.

**II УСЛОВИ ДАВАЊА У ЗАКУП**

Предметне непокретности дају се у закуп на период од 1 и 5 година са могућношћу продужења периода закупа.

Предметне непокретности дају се у закуп понаособ, у циљу обављања наведених делатности.

Непокретности се дају у закуп по спроведеном поступку јавног надметања, најповољнијем понуђачу.

Предметне непокретности дају се у закуп у виђеном стању, тако да се закупац потписивањем уговора о закупу одриче примедби по основу материјалних недостатака на предметној непокретности.

Изабрани понуђач је дужан да по закључењу уговора о закупу у року од осам дана уплати закупнину и то:

* за пословне просторе који се издају у закуп на пет година- годину дана унапред;
* за пословне просторе који се издају у закуп на годину дана – шест месеци унапред

Предметна непокретност не може се давати у подзакуп трећем лицу.

Закупнина се плаћа до 5. у месецу за текући месец.

**III** **УСЛОВИ ПРИЈАВЉИВАЊА**

Право учешћа на огласу имају сва правна и физичка лица која уплате депозит и која испуњавају остале услове из огласа.

Полагање депозита вршиће се најкасније до 21.08.2023. године.

Пријава за јавно надметање се подноси на обрасцу, који је саставни део овог огласа и доставља се лично на писарници Градске управе града Прокупља, или путем поште на адресу Градске управе града Прокупља, ул.Никодија Стојановића Татка бр.2, канцеларија број 15, радним данима до 15 часова, најкасније до 24.08.2023. године до 14.00 часова, у затвореној коверти на којој је назначено „**Пријава за јавно надметање за закуп пословног простора – Нова пијаца , НЕ ОТВАРАТИ“.** На полеђини понуде назначити име , односно назив понуђача, адресу и контакт телефон.

Уредна и потпуна пријава мора бити потписана и оверена печатом уколико се ради о правном лицу и мора да садржи све податке о подносиоцу понуде и то:

**За физичка лица:**

* Име и презиме;
* Адресу пребивалишта;
* Очитану личну карту;
* Уверење локалне пореске администрације о измиреним обавезама по свим основама пореза
* Да је физичко лице са местом пребивалишта на територији града Прокупља најмање 6 месеци пре дана подношења понуде- доказ МУП-а о пребивалишту
* Контакт телефон
* Ако је лице предузетник уз понуду прилаже оригинал извода из регистра привредних субјеката или потврду да је предузетник уписан у одговарајући регистар, не старије од 30 дана, као и потврду о пореском идентификационом броју.

**За правна лица:**

* Назив и седиште правног лица
* Оригинал извод из регистра привредних субјеката са подацима за то правно лице, не старији од 30 дана;
* Копију уговора о отварању и вођењу рачуна код пословне банке код које има рачун;
* Копију решења о додељеном пореском идентификационом броју;
* Уверење локалне пореске администрације о измиреним обавезама по свим основама пореза
* Доказ из АПР-а да је седиште правног лица на територији Града Прокупља, уколико је седиште ван територије града Прокупља, потребно је доставити оверену изјаву код надлежног органа- јавног бележника, да ће се извршити пријава адресе седишта правног лица на територији града Прокупља у року од 30 дана од дана закључења уговора о закупу, и након тога доказ о пријави из АПР-а достави градској управи града Прокупља
* Име и презиме овлашћеног лица за заступање (директор), са овереним картоном депонованог потписа.

У случају да подносиоца понуде заступа пуномоћник, пуномоћје за заступање мора бити оверено од стране јавног бележника.

Учесник у поступку уз пријаву обавезно доставља још:

* Изјаву да прихвата све услове из јавног огласа,
* Изјаву о губитку права на враћање депозита, које су саставни део овог Огласа.
* Доказ о уплати депозита
* Назнаку са бројем рачуна на који ће се извршити повраћај депозита

Непотпуне и неблаговремене понуде неће се разматрати, већ се одбацују.

Градско веће града Прокупља задржава право да поништи поступак по Јавном огласу у случају пријема неодговарајућих и непотпуних пријава.

Град Прокупље неће сносити никакву одговорност нити бити дужан да надокнади било какву штету коју би учесник евентуално могао имати поводом учешћа у поступку.

**IV ИЗБОР ПОНУЂАЧА**

Јавно надметање биће одржано дана 29.08.2023. године у 13,00 часова, у просторијама Градске управе града Прокупља, ул.Никодија Стојановића Татка бр.2.

Поступак јавног надметања спровешће се и уколико пристигне једна пријава.

Основни критеријум за избор најповиљнијег понуђача је висина понуђене закупнине.

Комисија за спровођење поступка утврдиће редослед пристиглих важећех пријава.

Поступак јавног надметања сматра се успелим и у случају достављања једне исправне пријаве за учешће којом се подносилац пријаве региструје и присуствује јавном надметању и проглашава закупцем, ако прихвати почетну висину закупнине по којој се непокретност може дати у закуп. Уколико подносилац пријаве не прихвати почетну висину закупнине или буде изабран за најповољнаијег понуђача, а не закључи уговор о закупу, губи право на враћање депозита.

У року од 8 дана од доношења одлуке о извору најповољнијег понуђача, Градска управа града Прокупља ће обавестити све учеснике огласа.

Уколико најповољнији понуђач чија је излицитирана понуда проглашена најповољнијом, у року од 8 дана од дана пријема позива не закључи уговор о закупу, сматраће се да је одустао од закупа, а на закључење уговора о закупу биће позван следећи најповољнији понуђач.

Најповољнијем понуђачу се уплаћени износ депозита задржава до закључења уговора о закупу и исти ће бити урачунат у износ закупнине.

Депозит се задржава уколико заинтересовано лице уплати депозит а не поднесе пријаву, уколико учесник чија је највиша излицитирана цена прихваћена као најповољнија у одређеном року не закључи уговор.

Учеснику који не буде изабран као најповољнији, враћа се уплаћени депозит у року од 8 дана од доношења одлуке о избору најповољнијег понуђача.

Увид у документацију може се извршити 04.09.2023.године у 10.00 часова, а не постоји могућност откуп исте.

Оглас објавити на званичној интернет страници Града Прокупља и у дневном листу „Информер“.

Број: 463-67/2023-05

У Прокупљу, 07.08.2023. године

**КОМИСИЈА:**

**Никола Стојановић, председник с.р.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Марија Дончић, члан с.р**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Милош Величковић, члан с.р.**

**\_\_\_\_\_\_\_\_\_\_\_\_\_\_\_\_\_\_\_\_\_\_**

ПРАВНА ЛИЦА

На основу Огласа о ради давања у закуп пословног простора у јавној својини Града Прокупља, путем јавног надметања, који се налазе у Прокупљу, а који је објављен у дневном листу „Информер“ дана 07.08.2023. године, дајем следећу

**ИЗЈАВУ О ГУБИТКУ ПРАВА НА ВРАЋАЊЕ ДЕПОЗИТА**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( Име и преизиме понуђача ) као понуђач изјављујем да сам сагласан/на да ми депозит у износу од \_\_\_\_\_\_\_\_\_\_\_\_\_\_\_\_\_ динара неће бити враћен;

1. Уколико уплатим депозит а не поднесем понуду;

2. Уколико као понуђач чија је понуда проглашена најповољнијом, по позиву за закључење уговора, не потпишем уговор,

У \_\_\_\_\_\_\_\_\_\_\_\_\_\_\_\_\_\_\_\_\_\_, дана \_\_\_\_\_\_\_\_\_\_\_ године

ПОНУЂАЧ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис овлшћеног лица

ФИЗИЧКА ЛИЦА

На основу Огласа о ради давања у закуп пословног простора у јавној својини Града Прокупља, путем јавног надметања, који се налазе у Прокупљу, а који је објављен у дневном листу „Информер“ дана 07.08.2023. године, дајем следећу

**ИЗЈАВУ О ГУБИТКУ ПРАВА НА ВРАЋАЊЕ ДЕПОЗИТА**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( Име и преизиме понуђача ) као понуђач изјављујем да сам сагласан/на да ми депозит у износу од \_\_\_\_\_\_\_\_\_\_\_\_\_\_\_\_\_ динара неће бити враћен;

1. Уколико уплатим депозит а не поднесем понуду;

2. Уколико као понуђач чија је понуда проглашена најповољнијом, по позиву за закључење уговора, не потпишем уговор,

У \_\_\_\_\_\_\_\_\_\_\_\_\_\_\_\_\_\_\_\_\_\_, дана \_\_\_\_\_\_\_\_\_\_\_ године

ПОНУЂАЧ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

име и презиме

На основу Огласа о ради давања у закуп пословног простора у јавној својини Града Прокупља, путем јавног надметања, који се налазе у Прокупљу, а који је објављен у дневном листу „Информер“ дана 07.08.2023. године, дајем следећу

**И З Ј А В У**

Као понуђач за закуп пословног простора у јавној својини Града Прокупља ближе наведену у Огласу објављеном у дневном листу \_\_\_\_\_\_\_\_\_\_ дана \_\_\_\_\_\_\_\_\_\_\_\_.2023. године а који се односи на закуп пословног простора (назначити податке о пословном простору) , **и з ј а в љ у ј е м** да прихватам све услове из огласа.

У Прокупљу, \_\_\_\_\_\_\_\_\_\_\_\_\_\_\_. године

ПОНУЂАЧ

\_\_\_\_\_\_\_\_\_\_\_\_\_\_\_\_\_\_\_\_